yil 6 sentyabrida - 14-mavzu: O’zbekistonning davlat mustaqilligini qo’lga kiritishi va uning tarixiy ahamiyaTI....

|
14-mavzu: O’zbekistonning davlat mustaqilligini qo’lga kiritishi va uning tarixiy ahamiyaTI. Demokratik huquqiy davlat va fuqarolik jamiyati asoslarining barpo etilishI
|
bet | 4/8 | Sana | 15.05.2024 | Hajmi | 65,22 Kb. | | #236492 |
Bog'liq 14-mavzu1991 yil 6 sentyabrida Respublika mustaqilligi hamda hududiy yaxlitligini himoya qilish maqsadida Mudofaa ishlari vazirligi tuzildi. Shu maqsadlarni ko’zlab uning tarkibida 1992 yil yanvar oyida O’zbekiston Respublikasi milliy gvardiya brigadasi barpo etish lozim deb topildi. 1992 yil iyulida u Mudofaa Vazirligiga bo’ysundirildi.
Mustaqil O’zbekistonda iqtisodiy islohotlarni amalga oshirish bilan shug’ullanuvchi davlat idoralari tizimida tubdan o’zgarishlar amalga oshirildi. Mamlakatda 1990 yil dekabrida Davlat reja qo’mitasi Iqtisod komissiyasiga aylantirlidi. 1992 yil 5 avgustida esa ushbu qo’mita va statistika davlat qo’mitasi negizida Vazirlar Mahkamasining Istiqbolni belgilash va statistika davlat qo’mitasi hamda joylarda uning tegishli idoralari barpo etildi. 1997 yildan ushbu Qo’mita Makroiqtisodiyot Vazirligiga aylantirildi.
Xalq xo’jaligini boshqarishning yangi usuli sifatida konsernlar vujudga keltirildi. Bu avvalo iqtisodiy mustaqillik va bozor iqtisodiga o’tish zaruriyati bilan bog’liq bo’ldi. "O’zdonmahsulot", "O’zbekneftgaz" va boshqa ko’plab konsernlar shular jumlasidandir, 1991 yil 7 sentyabrida O’zbekiston Respublikasi tashqi iqtisodiy faoliyat milliy banki tashkil qilindi.
1990-1992 yillari O’zbekiston Respublikasining yangi Konstitusiyasi qabul qilingunicha bo’lgan davrda mahalliy hokimiyat rganlari tizimini shakllantirish va ish faoliyatini takomillashtirish maqsadida bir necha huquqiy hujjatlar qabul qilindi.
Bular orasida 1992 yil 4 yanvarda qabul qilingan "O’zbekiston Respublikasida mahalliy hokimiyat organlarini qayta tuzish to’g’risidagi" qonun alohida ahamiyat kasb etdi. Bu qonun asosida mahalliy hokimiyat organlari tizimida butunlay yangi organ - hokimlik va hokim lavozimi ta’sis etildi va uning vakillik organlariga boshchilik qilishi tamoyillari belgilab qo’yildi.
Ijro etuvchi hokimiyat organlarida bog’liqlikni kuchaytirish maqsadida, viloyatlar hokimlari O’zbekiston Prezidenti tomonidan, tuman va shahar hokimlari viloyat hokimi tomonidan lavozimiga tayinlanishi va lavozimidan ozod qilinishi hamda bu masalalar tegishli xalq deputatlari Kengashlari tomonidan tasdiqlanishi tartiblari belgilandi. Hokimlarning huquqiy vakolatining asosi, avvalo, Konstitusiyaning 99 va 102 moddalari va yuqorida tilga olingan qonunning 1- moddasida belgilangan.
Konstitusiya va qonun normalarini umumlashtirsak, hokim tegishli hududda vakillik hokimiyatiga ham, ijro hokimiyatiga ham boshchilik qiladi va ayni paytda shu yerdagi mansabdor shaxs hisoblanadi.
Hokimlar mahalliy hokimiyatni boshqarar ekanlar, ular O’zbekiston Respublikasi Prezidenti boshqaradigan yaxlit ijro hokimiyat organlari tizimi tarkibiga kiradi.
Shuningdek "Mahalliy davlat hokimiyati to’g’risida"gi Qonun (1993-yil, sentyabr), "Xalq deputatlari viloyat, tuman, shahar Kengashlariga saylovlar to’g’risida"gi Qonun (1994 yil, may) kabi hujjatlar muhim o’rin egallaydiki, ular kuchli fuqarolik jamiyatini barpo etilishini huquqiy jihatdan mustahkamlaydi.
-IV-
Mamlakatimiz yangi asrga kirar ekan, jamiyatda siyosiy, demokratik islohotlarni chuqurlashtirishda yangi, yuqori bosqichga ko’tarildi.
I.A.Karimov birinchi chaqiriq O’zbekiston Respublikasi Oliy Majlisining o’n to’rtinchi sessiyasidagi ma’ruzasida (1999 yil, 14 aprel) O’zbekistonning XXI asrdagi taraqqiyot strategiyasining asosiy yo’nalishlarini ko’rsatib berdi. Shulardan birinchi ustivor yo’nalish -mamlakat siyosiy, iqtisodiy hayotini, davlat va jamiyat qurilishini yanada erkinlashtirish.
|
|
Bosh sahifa
Aloqalar
Bosh sahifa
14-mavzu: O’zbekistonning davlat mustaqilligini qo’lga kiritishi va uning tarixiy ahamiyaTI. Demokratik huquqiy davlat va fuqarolik jamiyati asoslarining barpo etilishI
|